****

**โครงการ ยกระดับคุณภาพการศึกษาโรงเรียนบ้านเกาะสาหร่ายชัยพัฒนา**

**แผนงาน ขยายโอกาสและพัฒนาการศึกษา**

**สนองกลยุทธ์ที่ 1 พัฒนาคุณภาพและมาตรฐานการศึกษา**

**ลักษณะโครงการ โครงการใหม่**

**ผูรับผิดชอบโครงการ นางบุญเจือ เตส่วน นางสาวจันทร์จีรา แลหมัน นางกัญญภา สุวรรณวงค์**

**ระยะเวลาดำเนินการ มิถุนายน - กรกฎาคม 2560**

**...................................................................................................................................................................**

**1. หลักการและเหตุผล**

 โรงเรียนบ้านเกาะสาหร่ายชัยพัฒนาเป็นโรงเรียนที่ตั้งอยู่บนพื้นที่เกาะ ประชากรส่วนใหญ่ประกอบอาชีพประมงเป็นหลัก และบางส่วนประกอบอาชีพต่างพื้นที่หรือประเทศเพื่อนบ้าน ส่งผลให้นักเรียนส่วนใหญ่ไม่ได้อาศัยอยู่กับครอบครัว ทำให้นักเรียนขาดการเอาใจใส่ด้านการเรียน ประกอบกับนักเรียนมีความแตกต่างทางพื้นฐานของครอบครัว มีโลกทัศน์ที่แคบและขาดโอกาสในการศึกษาต่อ เนื่องจากขาดทุนทรัพย์ ส่งผลให้นักเรียนขาดแรงจูงใจในการศึกษาต่อในระดับที่สูงขึ้น และจากปัญหาดังกล่าว ทำให้นักเรียนมีผลสัมฤทธิ์ทางการเรียนที่ต่ำกว่าเกณฑ์ของระดับสำนักงานเขตพื้นที่การศึกษาและระดับประเทศใน 5 กลุ่มสาระการเรียนรู้หลัก รวมถึงผลคะแนนการสอบประเมินคุณภาพการศึกษาขั้นพื้นฐาน (NT) และการสอบระดับชาติขั้นพื้นฐาน (O-NET) ยังไม่เป็นที่น่าพอใจ ดังนั้นทางโรงเรียนจึงได้จัดกิจกรรมส่งเสริมการอ่านออกเขียนได้ และกิจกรรมยกระดับผลสัมฤทธิ์ทางการเรียน เพื่อส่งเสริมให้ผลสัมฤทธิ์ทางการเรียนของผู้เรียนสูงขึ้น เตรียมพร้อมในการประเมินผลสัมฤทธิ์ในระดับต่างๆและให้คะแนนเฉลี่ยสูงขึ้นกว่าปีการศึกษาที่ผ่านมา

**2. วัตถุประสงค์ของโครงการ**

2.1 เพื่อยกระดับผลสัมฤทธิ์ทางการเรียน 5 กลุ่มสาระการเรียนรู้

 2.2 เพื่อพัฒนาผลการทดสอบระดับชาติขั้นพื้นฐาน (O-NET) รวมถึงการเพิ่มผลสัมฤทธิ์ของการทดสอบในระดับต่างๆ
 2.3 เพื่อให้นักเรียน อ่านออก เขียนได้ อ่านคล่อง เขียนคล่อง
 2.4 เพื่อให้ผู้เรียนมีทักษะในการคิดอย่างเป็นระบบ พัฒนาทักษะในการแสวงหาความรู้ นำความรู้ ไปใช้ให้เกิดประโยชน์สูงสุด

**3. เป้าหมาย
 3.1 เป้าหมายเชิงปริมาณ** 3.1.1 นักเรียนชั้นประถมศึกษาปีที่ 1 – ชั้นประถมศึกษาปีที่ 6 จำนวน 190 คน
 3.1.2 นักเรียนชั้นมัธยมศึกษาปีที่ 1 – ชั้นมัธยมศึกษาปีที่ 3 จำนวน 110 คน

* 1. **เป้าหมายเชิงคุณภาพ**

 3.2.1 ผู้เรียนมีผลการทดสอบระดับชาติขั้นพื้นฐาน (O-NET) ทางการเรียน 5 กลุ่มสาระเพิ่มสูงขึ้น

 กว่าปีการศึกษาที่ผ่านมา ร้อยละ 5
 3.2.2 ผู้เรียนมีทักษะในการคิดและแสวงหาความรู้อย่างเป็นระบบ
 3.2.3 ผู้เรียนมีทักษะในการอ่าน เขียน คิดวิเคราะห์

**4. การดำเนินงาน**

|  |  |  |  |
| --- | --- | --- | --- |
| **วิธีการดำเนินงาน** | **ระยะเวลา** | **งบประมาณ** | **ผูรับผิดชอบ** |
| 4.1. แต่งตั้งคณะทำงาน | มิ.ย. 60 |  | ผู้อำนวยการโรงเรียน |
| 4.2. วิเคราะห์หาสาเหตุและปัญหา | มิ.ย. 60 |  | ครู 5 กลุ่มสาระ |
| 4.3. จัดสภาพงานวิชาการและวิธีปฏิบัติ | มิ.ย. 60 |  | ครู 5 กลุ่มสาระ |
| 4.4. จัดทำแผน /โครงการยกระดับผลสัมฤทธิ์ | มิ.ย. 60 | 20,500 | ครู 5 กลุ่มสาระ |
| 4.5 ดำเนินงานตามโครงการ | 28 มิ.ย. – 20 ก.ค. 60 |  | ครู 5 กลุ่มสาระ |
| 4.6 นิเทศ / ติดตาม | ก.ค. 60 |  | ผู้อำนวยการโรงเรียน |
| 4.7 ปรับปรุง / พัฒนา | ก.ค. 60 |  | ครู 5 กลุ่มสาระ |
| 4.8 รายงานผลการดำเนินงาน | ส.ค. 60 |  | ครู 5 กลุ่มสาระ |

**5.กิจกรรมและรายละเอียดการใช้งบประมาณ**

งบประมาณสนับสนุนจากสำนักงานเขตพื้นที่การศึกษาประถมศึกษาสตูล เป็นจำนวนเงิน 20,500 บาท (สองหมื่นห้าร้อยบาทถ้วน) สอนซ่อมเสริม 5 กลุ่มสาระตามตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อนทั้ง 5 กลุ่มสาระโดยใช้กิจกรรมดังต่อไปนี้

| **ที่** | **รายการ / กิจกรรม** | **งบประมาณ** | **ผู้รับผิดชอบ** |
| --- | --- | --- | --- |
| 1. | สอนซ่อมเสริมและให้นักเรียนทำใบงานวิชาภาษาไทย มีกิจกรรมดังนี้-พยางค์และคำ วลีและประโยค คำนาม คำสรรพนาม คำกริยา คำวิเศษณ์ คำบุพบท คำเชื่อม การผันวรรณยุกต์ คำควบกล้ำ อักษรนำ วิสรรชนีย์ ตัวสะกด คำภาษาต่างประเทศ เขียนตามคำบอก การอ่านคิดวิเคราะห์ ฯลฯ--วิเคราะห์ข้อสอบที่ตรงกับตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อน | 6,500 | นางสาวกัญญภา สุวรรณวงค์นางสาวสิริวรรณ ขุนจันทร์ |
| 2. | สอนซ่อมเสริมและใบงานวิชาคณิตศาสตร์ มีกิจกรรมดังนี้-การแก้โจทย์ปัญหา การบวกลบเศษส่วนการแก้โจทย์ปัญหา การบวกลบเศษส่วน การทำเศษส่วนเป็นทศนิยม ฯลฯ--วิเคราะห์ข้อสอบที่ตรงกับตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อน | 3,500 | นางวิภา อุไสนีนายประเสริฐ เบ็ญหมาน |
| 3. | สอนซ่อมเสริมวิชาวิทยาศาสตร์ มีกิจกรรมดังนี้-วิเคราะห์ข้อสอบที่ตรงกับตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อน | 3,500 | นางสาวณาตยานี ชิตพิทักษ์นางสาวจุฑารัตน์ จุลเทพ |
| 4.  | สอนซ่อมเสริมวิชาภาษาอังกฤษ มีกิจกรรมดังนี้-Pop Quiz-English Today -Learning English Games--วิเคราะห์ข้อสอบที่ตรงกับตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อน | 3,500 | นางสาวจันทร์จีรา แลหมันนางสาวอริศรา สิงหเสนี |
| 5. | สอนซ่อมเสริมวิชาสังคมศึกษา ศาสนาและวัฒนธรรม มีกิจกรรมดังนี้ -วิเคราะห์ข้อสอบที่ตรงกับตัวชี้วัดที่เป็นจุดเน้นของ สพฐ. และตัวชี้วัดที่นักเรียนยังอ่อน | 3,500 | นางบุญเจือ เตส่วนนางสาวสิรินยา บุตรวงศ์ |
|  | รวมเงิน (สองหมื่นห้าร้อยบาทถ้วน) | 20,500 |  |

 **6. การประเมินผล**

|  |  |  |
| --- | --- | --- |
| ตัวชี้วัดความสำเร็จ | วิธีการประเมิน | เครื่องมือ |
| 1. **เป้าหมายเชิงปริมาณ**

นักเรียนชั้น ป. 1 - ม. 3เข้าร่วมกิจกรรม ร้อยละ 100 | - การสำรวจ | - แบบสำรวจนักเรียนเข้าร่วมกิจกรรม |
| 1. **เป้าหมายเชิงคุณภาพ**

การทดสอบระดับชาติขั้นพื้นฐาน (O-NET) และการประเมินคุณภาพอื่นๆทุกครั้งของนักเรียนทุกชั้นโดยเฉพาะชั้น ป.6 และ ม.3 สูงขึ้นกว่าปีการศึกษาที่ผ่านมา  | การทดสอบระดับชาติขั้นพื้นฐาน (O-NET) และการประเมินอื่นๆของนักเรียนทุกชั้นโดยเฉพาะ ชั้น ป.6 และ ม.3 | แบบทดสอบระดับชาติขั้นพื้นฐาน (O-NET) และการประเมินอื่นๆของนักเรียนทุกชั้น ของโดยเฉพาะชั้น ป.6 และ ม.3 |

**7. ผลที่คาดว่าจะได้รับ**

 1. ผลสัมฤทธิ์ทางการเรียน 5 กลุ่มสาระการเรียนรู้ต่างๆ ของนักเรียนทุกชั้นโดยเฉพาะชั้น ป.6 และ ม.3 เพิ่มสูงขึ้น
 2. ผลการทดสอบระดับชาติขั้นพื้นฐาน (O-NET) และ การประเมินต่างๆ ทุกครั้ง ของนักเรียนทุกชั้นโดยเฉพาะ ชั้น ป.6 และ ม.3 เฉลี่ยสูงขึ้น กว่าปีที่ผ่านมา ร้อยละ 5
 3. ผู้เรียนทุกชั้นมีทักษะในการคิดและแสวงหาความรู้อย่างเป็นระบบ ซึ่งส่งผลให้ผลสัมฤทธิ์ด้านการเรียนดีขึ้นตามลำดับ

 4. ผู้เรียนทุกชั้นมีผลสัมฤทธิ์ในด้านการอ่านออกเขียนได้ คิดวิเคราะห์คิดสังเคราะห์อย่างมีเหตุผล



 ลงชื่อ...............................................ผู้เสนอโครงการ

 (นางบุญเจือ เตส่วน)

 ครู โรงเรียนบ้านเกาะสาหร่ายชัยพัฒนา

 ลงชื่อ...........................................ผู้อนุมัติโครงการ

 (นายเจริญ จิหมาด)

 ผู้อำนวยการโรงเรียนบ้านเกาะสาหร่ายชัยพัฒนา